
Meghívottként részt vett: 	Kaponya László a Kiskőrösi Hivatásos Tűzoltóparancsnokság vezetőjének helyettese, Csvila Lajos körzeti megbízott a Kiskőrösi Rendőrkapitányság képviseletében


(A közmeghallgatáson 10 érdeklődő állampolgár vett részt.)

Györk Ernőné a testület elnöke köszöntötte a közmeghallgatáson megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Valach Sándorné képviselő legyen.

Györk Ernőné a testület elnöke megköszönte a Polgármesteri Hivatal dolgozóinak munkáját, az Önkormányzat intézményeinek és az Óvodáknak a sok segítséget. A továbbiakban beszámolt az egész éves munkáról, a megvalósult programokról. Az idei év programjai között szerepelt többek között a januári Zmacskaló parti, februárban a farsangi fánk sütés, márciusban a Városi disznótoron is részt vettek segítőként. Az éves közgyűlésre is ellátogattak Békéscsabára, ahol érvényesítették jogaikat, beszámoltak az éves munkáról és a jövő évi terveikről. Áprilisban a Tótkomlósi Gasztrofesztiválon is megmutatták magukat, hólabdát és herókát sütöttek, majd májusban megvendégeltek egy családfakutatással foglalkozó tudóscsapatot, akik itt tartották éves közgyűlésüket. Ezt követően a város egyik legnagyobb ünnepén, a Városalapítók Napja és Országos Rétesfesztiválon is közreműködtek. Nyáron Szegedre is ellátogattak, ahol mindenki kikapcsolódhatott, kertipartit szerveztek, részt vettek a Bükkszentkereszti Országos Szlovák Napokon, a Dél-Alföldi Szlovákok Szervezete meghívásának is eleget tettek és megjelentek Gyetván a Nemzetközi Szlovák Folklór Gála Fesztiválon. Az idei évben is megrendezték a nyári táborukat a gyerekeknek, sokat dolgoztak a város másik nagyrendezvényén, a Kiskőrösi Szüret és Szlovák Nemzetiségi napokon, a Kiskőrösi Kakaspörköltfőző Fesztiválon, valamint megtartották a Márton napot is. Ezenkívül számos utazás is megvalósult az évben, többek között a Parlamentet és a Budai várat is megtekintették.
Örömére szolgál, hogy több fiatalabb is csatlakozott a szlováksághoz az idei évben, ennek köszönhetően nem szűnik majd meg a szlovákság hagyományőrzése.
A továbbiakban beszélt a jövő évi terveikről, fő feladataikhoz sorolja a szlovák nyelv gyakorlását, egyre kevesebben ismerik a nyelvet, ezért a téli estéken összeülnek és a mindennapi élethez szükséges szavakat, kifejezéseket tanulják szlovák nyelven, ezzel is igyekeznek megismertetni, gyakorolni a nyelvüket. Fontosnak tartja az Egyházzal való kapcsolattartást, közösen pályáztak, melynek kereti közt az Evangélikus Templom tetőszerkezete megújulhat. 
A pályázati lehetőségeket a jövőben is igyekeznek kihasználni, nagyon fontos számukra más szlovák települések megismerése, ezért szerveznek sok kirándulást, ahol megismerik egymás kultúráját, be tudják építeni a saját tevékenységeik közé. A jelenlegi hagyományaikat szeretnék tovább vinni és újakat is teremteni, a város rendezvényein a jövőben is szeretnének részt venni, bárki felkéri őket igyekeznek helytállni.

Kaponya László a Kiskőrösi Hivatásos Tűzoltóparancsnokság vezetőjének helyettese felhívta figyelmet az Adventi időszak veszélyeire, a gyertyák, csillagszórók, égősorok helyes használatára, javasolta a füst és szénmonoxid jelző készülékek felszerelését a háztartásokba. Ezenkívül a gázpalackok helyes tárolásáról beszélt, elmondta, hogy az üres palackok veszélyesebbek, mint a tele palackok. 

Györk Ernő afelől érdeklődött, hogy milyen magasra kell felhelyezni a szénmonoxidjelző készülékeket.

Kaponya László a Kiskőrösi Hivatásos Tűzoltóparancsnokság vezetőjének helyettese válaszában elmondta, hogy a gyártói leírásban leírtaknak megfelelően kell elhelyezni a készülékeket.

Barkóczi Lászlóné afelől érdeklődött, hogy miért veszélyesebbek az üres palackok.

Kaponya László a Kiskőrösi Hivatásos Tűzoltóparancsnokság vezetőjének helyettese válaszában elmondta, hogy az üres palack tele van gázokkal, az robban, a tele palack kiengedi a gázokat.

Györk Ernőné a testület elnöke a tűzgyújtás veszélyeiről érdeklődött.

Kaponya László a Kiskőrösi Hivatásos Tűzoltóparancsnokság vezetőjének helyettese válaszában elmondta, hogy a szabadtéri tűzgyújtásnak is megvannak a szabályai, meghatározott időszakban tűzgyújtási tilalom van érvényben, bejelentésköteles tevékenység.

Csvila Lajos körzeti megbízott a Kiskőrösi Rendőrkapitányság képviseletében elmondta, hogy mostanában növekvő tendenciát mutatnak az internetes rendelésekkel kapcsolatos csalások, kérte, hogy mindenki legyen óvatos és körültekintő, figyeljenek értékeikre a rendezvényeken.
Elmondta, hogy Kiskőrös közbiztonsága jó, csökken a bűnözések száma, de mindig a jobbra törekednek.

Pazdernyik Sándorné képviselő megköszönte a tájékoztatást, örömére szolgál, hogy ilyen jó a közbiztonság a városban.

Dr. Turán Csaba jegyző megköszönte az Önkormányzat eredményes és hasznos munkáját, jó egészséget kívánt a jövőre nézve.


További kérdés, hozzászólás nem hangzott el, így Györk Ernőné a testület elnöke a közmeghallgatást 14:00 órakor bezárta.



Kmf.




    Györk Ernőné 									       Valach Sándorné
   a testület elnöke									  jegyzőkönyv-hitelesítő


Lucza Alexandra
jegyzőkönyvvezető

